Največji izziv kibernetske varnosti je razumeti od kod oz. kje v podjetju začeti z njeno implementacijo. Po zgledu mnogih uveljavljenih organizacij in podjetij je najbolj uspešen pristop tisti, ki se naslanja na mednarodne standarde, ki urejajo področje informacijske varnosti. Mednarodni standard upravljanja informacijske varnosti ISO 27001 za začetek svetuje implementacijo Sistema Upravljanja Informacijske Varnosti (SUIV), ki je odskočna točka kibernetske zaščite in zaščite, ki dolgoročno zagotavlja odpornost na vse bolj naraščajoče kibernetske napade.